
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број:  DOCVARIABLE ConvertString(A_BrojZahtevaAkt,1,5) \* MERGEFORMAT 612-00-00377/2014-04

20.03.2015. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12 - I - 25, 101/12 - I - 26, 13/14), Комисија за акредитацију и проверу квалитета, на седници одржаноj 20.03.2015. године, донела је

О Д Л У К У

о акредитацији високошколске установе
Утврђује се да УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ, са седиштем у улици  DOCVARIABLE ConvertString(Adresa,1,5) \* MERGEFORMAT ВИСОКОГ СТЕВАНА 2, у  DOCVARIABLE ConvertString(Sediste,1,5) \* MERGEFORMAT БЕОГРАДУ, ПИБ: DOCVARIABLE PIB \* MERGEFORMAT 101821989, Матични број: 07017766,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ са седиштем у улици  DOCVARIABLE ConvertString(Adresa,1,5) \* MERGEFORMAT ВИСОКОГ СТЕВАНА 2, у  DOCVARIABLE ConvertString(Sediste,1,5) \* MERGEFORMAT БЕОГРАДУ, је дана 6.3.2014. године поднела захтев за акредитацију установе под бројем 612-00-00377/2014-04.

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12 - I - 25, 101/12 - I - 26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената о извршеној анализи достављене документације са оценом, извештај поткомисије који садржи и оцену, сачињен након спроведеног непосредног увида у рад УНИВЕРЗИТЕТА У БЕОГРАДУ-ФАКУЛТЕТА ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ, са седиштем у улици  DOCVARIABLE ConvertString(Adresa,1,5) \* MERGEFORMAT ВИСОКОГ СТЕВАНА 2, у  DOCVARIABLE ConvertString(Sediste,1,5) \* MERGEFORMAT БЕОГРАДУ, и предлог одлуке, достављени су Комисији заакредитацију и проверу квалитета.

Комисија за акредитацију и проверу квалитета констатовала је да високошколска установа УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ, није испунила стандарде за акредитацију високошколске установе. Комисија је констатовала да постоји несагласност података датих у Уводној табели и у табелама и прилозима стандарда 6. Према уједињеном електронском обрасцу просечно оптерећење наставника у установи било је 7.47, што није у складу са прописаним стандардима. 
Комисија за акредитацију и проверу квалитета на седници одржаној 12.12.2014. године констатовала је да високошколска установа не испуњава стандарде за акредитацију, и одредила рок за отклањање недостатака који су наведени у акту упозорења.


Високошколска установа УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ је 12.03.2015. године доставила документацију са доказима о отклањању недостатака описаних у образложењу Акта упозорења. Према достављеној документацији високошколска установа УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ са седиштем у  DOCVARIABLE ConvertString(Sediste,1,5) \* MERGEFORMAT Београду, кориговала је све техничке недостатке у документацији, а према достављеном уједињеном електронском обрасцу, просечно оптерећење наставника у установи износи 6.50 часова недељно. 
Извештај поткомисије о извршеној анализи достављене документације, као и предлог одлуке, достављени су Комисији за акредитацију и проверу квалитета.
У складу са одредбама Закона о високом образовању Републике Србије, УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ је образовна установа коју је основала Влада Републике Србије, која организује и изводи студијске програме основних, мастер и докторских академских студија и развија научно-истраживачки и стручни рад у образовно-научној области друштвено-хуманистичких наука. Факултет образује стручњаке за рад са особама са ометеношћу, односно сметњама и поремећајима слуха, вида, моторичким и сензомоторичким сметњама и поремећајима, поремећајима понашања, као и са тешкоћама у менталном развоју и особама са поремећајима говора, језика и комуникације.
 У Установи се реализују следећи студијски програми:

1. Основне академске студије Логопедија   ‒  акредитован 10.07.2009. године за упис  60 студената у прву годину,

2. Основне академске студије Специјална едукација и рехабилитација особа са тешкоћама у менталном развоју   ‒  акредитован 10.07.2009. године за упис  60 студената у прву годину,

3. Основне академске студије Специјална едукација и рехабилитација глувих и наглувих  особа   ‒  акредитован 10.07.2009. године за упис  30 студената у прву годину,

4. Основне академске студије Специјална едукација и рехабилитација  особа  са оштећењем вида   ‒  акредитован 10.07.2009. године за упис  30 студената у прву годину,

5. Основне академске студије Специјална едукација и рехабилитација  особа  са моторичким поремећајима   ‒  акредитован 10.07.2009. године за упис  30 студената у прву годину,

6. Основне академске студије Превенција и третман поремећаја понашања   ‒  акредитован 10.07.2009. године за упис  60 студената у прву годину,

7. Дипломске академске студије Логопедија   ‒  акредитован 10.07.2009. године за упис  50 студената у прву годину,

8. Дипломске академске студије Специјална едукација и рехабилитација особа са тешкоћама у менталном развоју   ‒  акредитован 10.07.2009. године за упис  60 студената у прву годину,

9. Дипломске академске студије Специјална едукација и рехабилитација глувих и наглувих  особа   ‒  акредитован 10.07.2009. године за упис  25 студената у прву годину,

10. Дипломске академске студије Специјална едукација и рехабилитација  особа  са оштећењем вида   ‒  акредитован 10.07.2009. године за упис  25 студената у прву годину,

11. Дипломске академске студије Специјална едукација и рехабилитација  особа  са моторичким поремећајима   ‒  акредитован 10.07.2009. године за упис  25. студената у прву годину,

12. Дипломске академске студије Превенција и третман поремећаја понашања   ‒  акредитован 10.07.2009. године за упис  50 студената у прву годину,

13. Докторске академске судије Специјална едукација и рехабилитација ‒  акредитован 10.07.2009. године за упис  11 студената у прву годину.

Установа је поднела документацију за акредитацију следећих студијских програма:

1. Основне академске студије Логопедија    ‒  за упис  60 студената у прву годину,

2. Основне академске студије Дефектологија  ‒  за упис  160 студента у прву годину,

3. Основне академске студије Специјална едукација и рехабилитација особа са тешкоћама у менталном развоју   ‒  за упис  60 студената у прву годину,

4. Мастер академске судије Логопедија    ‒  за упис  50 студената у прву годину,

5. Мастер академске судије Дефектологија  ‒  за упис  160 студента у прву годину,

6. Мастер академске судије Специјална едукација и рехабилитација особа са тешкоћама у менталном развоју   ‒  за упис  50 студената у прву годину,

7. Докторске академске судије Логопедија    ‒  за упис  5 студената у прву годину,

8. Докторске академске судије Дефектологија  ‒  за упис  15 студента у прву годину,

9. Докторске академске судије Специјална едукација и рехабилитација особа са тешкоћама у менталном развоју   ‒  за упис  10 студената у прву годину.

Да би се остварили основни задаци и циљеви УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ по прописаном поступку врши редовно краткорочно и дугорочно планирање свог рада, на основу планова рада утврђених студијских програма.  Савет Факултета, на предлог декана и Наставно-научног већа Факултета, усваја план рада Факултета за сваку школску годину, који је заснован на стручној анализи систематично прикупљених података. Планирање рада Факултета обухвата планирање: уписа студената на основне, мастер и докторске академске студије, процеса наставе на свим нивоима студија, јавних набавки, научно-истраживачког рада, међународне сарадње, доношења општих аката, финансијског пословања, издавачке делатности, организовања научних и стручних скупова, одржавања седница стручних органа и органа управљања, одржавања средстава за рад, опреме, објеката и инсталација, хигијене; рада стручних служби (посебно рада студентске службе, библиотеке, и других).

Реализацију основних задатака у оквиру своје делатности, а посебно остваривање образовних циљева, Факултет редовно и систематично контролише и то поређењем планираних и остварених циљева, и поређењем садашњих резултата са резултатима у претходном пеиоду, као и са резултатима сличних високообразовних институција  у земљи и иностранству. Контролу задатака и циљева Факултет врши кроз рад: Савета, Наставно-научног већа, Изборног већа, Већа за мастер, специјалистичке и докторске студије, Комисије за обезбеђење и унапређење квалитета, и Комисије за праћење и унапређење квалитета наставе на Факултету и других комисија. Факултет врши контролу: студијских програма, наставног процеса, научно-истраживачког и стручног рада, наставника и сарадника, уџбеника и других публикација, финансирања, простора и опреме, у складу са општим актима Факултета. Контрола испуњености активности планираних Планом рада Факултета врши се на Наставно-научном већу и Савету Факултета усвајањем Извештаја о раду Факултета. Контрола испуњености финансијског плана врши се разматрањем и усвајањем Извештаја о пословању и завршног обрачуна на Наставно-научном већу и Савету Факултета.
Статут Факултета у складу са позитивним законским прописима, утврђује овлашћења и одговорности органа управљања и стручних органа Факултета. Организациона структура је устројена тако да обезбеди извршење постављених задатака и циљева.

Студијски програми Факултета обликовани су у складу са основним задацима и циљевима установе. Релевантни су за тржиште рада, јер промовишу садржаје научних дисциплина који омогућавају стицање квалитативног знања које се са успехом може применити на пословима који одговарају савременим компетенцијама дефектолога, али које омогућава и наставак студија. Студијски програми основних академских студија су: Дефектологија, Логопедија и Специјална едукација и рехабилитација особа са тешкоћама у менталном развоју. Студијски програм Дефектологија реализује се кроз пет модула: а) сметње и поремећаји слуха; б) сметње и пормећаји вида; в) моторичке сметње и поремећаји; г) сензомоторичке сметње и поремећаји; и д) превенција и третман поремећаја понашања. Студијски програми мастер академских студија конзистентно следе претходни ниво образовања и представљају логички наставак основних академских студија. Студијски програм Дефектологија реализује се кроз пет модула: а) сметње и поремећаји слуха; б) сметње и пормећаји вида; в) моторичке сметње и поремећаји; г) сензомоторичке сметње и поремећаји; и д) превенција и третман поремећаја понашања. Студијски програми докторских академских студија су: Дефектологија, Логопедија и Специјална едукација и рехабилитација особа са тешкоћама у менталном развоју. Студијски програми у потпуности одговарају Законом прописаним стандардима.

Факултет за специјалну едукацију и рехабилитацију обавља научноистраживачки рад у циљу развоја науке, унапређења делатности високог образовања, односно унапређивања квалитета наставе, усавршавања научног подмлатка и увођења студената у научноистраживачки рад. Реализацијом научноистраживачког рада у оквиру пројеката, Факултет за специјалну едукацију и рехабилитацију даје допринос остваривању основних циљева садржаних у Стратегији научног развоја Републике Србије. Научноистраживачки рад се одвија у оквиру пројеката које финансира Министарство просвете, науке и технолошког развоја, у оквиру међународних пројеката, пројеката које финансира Факултет и пројеката које финансира локална заједница и различити фондови. Факултет у оквиру наставне и научно-истраживачке делатности остварује сарадњу са другим факултетима из земље и сродним факултетима из окружења. У складу са финансијским планом и могућностима презентују радове на научним скуповима у земљи и иностранству. Факултет има Програм научноистраживачког рада и Програм развоја научноистраживачког подмлатка. Факултет је акредитован за научноистраживачки рад од стране Министарства науке.
На Факултету се тренутно реализује 21 национални и 1 међународни научноистраживачки пројекат. Резултати научноистраживачког рада публикују се у међународним и националним часописима, монографијама и саопштавају се на међународним и националним научним скуповима. Факултет подстиче наставно особље да се активно бави научноистраживачким радом и да објављује резултате тог рада. У 2013. години наставници и сарадници су објавили осам публикација категорије М10, 54 рада категорије од М21 до М22, 11 радова категорије М24, 40 публикација категорије од М42 до М45, и 24 рада из категорије М51, 23 рада из категорије М52. Поред тога, запослени на Факултету су имали 93 саопштења на домаћим и међународним научним скуповима, која су објављена у целини или у изводу. 
Комисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ има укупно 63 наставника са пуним радним временом и 8 наставника ангажованих по уговору, као и 35 сарадника са пуним радним временом у Установи. Према Електронском формулару просечно оптерећење наставника у установи је 6,50, а сарадника 9,37 часова активне наставе недељно, што је у складу са прописаним стандардима. Наставници запослени са пуним радним временом у Установи држе 88.87% наставе. Научне квалификације наставног особља одговарају образовно научном пољу и нивоу њиховог задужења.

На Факултету је запослено 33 ненаставна радника. Секретар Факултета је дипломирани правник, а шеф рачуноводства дипломирани економиста. Факултет има библиотекара са високим образовањем и још два извршиоца за рад у библиотеци, једног web администратора и два систем аминистратора који су задужени за информациони систем. У студентској служби има 6 извршилаца. 

УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ расписује конкурс за упис на студије. Конкурс садржи број студената за одређене студијске програме, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед. 
Приликом подношења докумената за упис на Факултет, кандидати се опредељују за један од три студијскa програма: Дефектологија, Логопедија или Специјална едукација и рехабилитација особа са тешкоћама у менталном развоју. Кандидати који конкуришу за студијски програм Дефектологија уписују назив модула за који су се определили. Пријемни испит за упис на студијске програме основних академских студија Факултета састоји се из тестова знања из: биологије, социологије и психологије. Услов за пријаву кандидата је завршена гимназија или средња школа у четворогодишњем трајању. По завршетку пријемног испита објављује се ранг листа примљених кандидата и иста се прослеђује Ректорату Универзитета у Београду. Коначна ранг листа представља основ за упис примљених кандидидата. Студенти студирају по условима прописаним Законом о високом образовању, Статутом Универзитета у Београду и Статутом Факултета.

Факултет непрекидно и систематски прати успех и напредовање својих студената. Укупна оцена састоји се од оцена које је студент добио за предиспитне  обавезе и знања који је показао на завршном испиту.

Факултет располаже простором за извођење наставе укупне површине 7.754,64 m2. У оквиру тог простора налази се 6 амфитеатара, 6 учионица/слушаоница, 6 радионица и 2 рачунарске лабораторије Постојећи простор је одговарајуће величине и намене за потребе предложених студијских програма. Пошто ће Факултет на свим акредитованим студијским програмима и свим годинама студија имати укупно 1470 студента, израчунава се да школа располаже простором од 5.27 m2  по студенту.  Поред просторија за извођење наставе Факултет обезбеђује и простор за студентску службу, секретаријат, Служба за финансијско-рачуноводствене послове, Служба за опште послове, Студентски парламент и наставничке кабинете укупне површине 308.44 m2. Факултет је опремљен потребним наставним училима (видео бим, компјутери, штампачи, скенери, пројектори, графоскопи и др).

Установа располаже библиотеком са 6252 наслова, од тога 801 књигу на српском, страним језицима и језицима националних мањина,  4628 монографија, 286 часописа и 537 уџбеника на српском, страним језицима и језицима националних мањина.  Сви наставни предмети покривени су одговарајућом уџбеничком литературом. Факултет примењује савремену информациону технологију у свим службама, посебно у самом образовном процесу, кроз лабораторијске вежбе.

Библиотека са читаоницом располаже са укупним простором од 102,6 m2 за смештај библиотечког фонда и архивског материјала. Коришћење библиотеке и интернет читаонице и приступ постојећем фонду обезбеђен је најмање 12 часова дневно.
Факултет има дуготрочно обезбеђена средства за реализацију наставно-научног процеса и професионалних активности. Финансирање Факултета уређено је Законом о високом образовању („Службени гласник РС“ бр. 76/2005, 100/2007, 97/2008, 44/2010). Извори финансирања Факултета су: средства која обезбеђује Министарство просвете, науке и технолошког развоја РС, школарине, донације, поклони, средства за финансирање научно-истраживачког и стручног рада, као и други извори у складу са законом. Финансијска средства Факултета обезбеђују квалитетно остваривање студијских програма. У свом финансијском пословању Факултет остварује позитивне финансијске резултате. Факултет је усвојио финансијски план за 2014. годину којим су планирани приходи и расходи по врсти и динамици, као и завршни финансијски извештај за 2013. годину.

Факултет обезбеђује јавност и транспарентност својих извора финансирања и начина утрошка финансијских средстава кроз Финансијски план и Извештај о финансијском пословању и годишњи обрачун за претходну буџетску годину, које разматра Научно-наставно веће Факултета а усваја Савет Факултета, као и путем извештаја о јавним набавкама, у складу са прописима. 

Факултет за специјалну едукацију и рехабилитацију поседује све елементе за обезбеђење контроле квалитета, а то су: Стратегија обезбеђења квалитета којом су дефинисана опредељења Факултета, субјекти и подручја обезбеђења квалитета, те мере и поступци за то обезбеђење; Комисија за обезбеђење и унапређење квалитета на Факултету; Стандарди и поступци обезбеђења квалитета и Правилник о обезбеђењу квалитета рада.

Организациону структуру контроле квалитета чине сви субјекти дефинисани Стратегијом Факултета. Процес контроле квалитета врши се по правилу сваке друге, а најкасније сваке треће године. Овај процес координира и спроводи Комисија за обезбеђење  и унапређење квалитета на Факултету.
Установа је формирала Комисију за обезбеђење  и унапређење квалитета од 8 члана (сви из реда наставника). Препоручује се Факултету да у састав Комисије укључи чланове из реда ненаставних радника и студената. 

Факултет објављује потпуне, прецизне, јасне и доступне информације о свом раду намењене студентима, потенцијалним студентима и осталим заинтересованим лицима, и на тај начин обезбеђује пуну јавност у свом раду. Све информације које се тичу образовних, научно-истраживачких активности, осталих послова из делокруга рада и свих догађања на Факултету, јавно су доступне и могу се наћи на званичној интернет страници факултета.

Информатор, као посебно гласило Факултета намењено је, пре свега, будућим студентима који се налазе пред избором факултета и студијских програма. У Информатору дати су најважнији подаци о установи, стратегији обезбеђења квалитета, општи услови и ближи критеријуми за упис основних академских студија (уз конкретну помоћ за припрему пријемног, односно  квалификационог и класификационог испита), све релевантне иформације о структури курикулума, као и остале  информације које се тичу права и обавеза студената.
Поред тога, Факултет сваке године објављује Информатор о раду који је доступан на званичној интернет страници факултета.

Комисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ има укупно 63 наставника са пуним радним временом, 8 наставника са непуним радним временом,  35 сарадника са пуним радним временом, 7.754,64 m2 бруто  простора за извођење наставе за укупно 1470 студената у седишту.
  Имајући у виду да је високошколска установа УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ испунила стандарде за акредитацију високошколске установе прописане Правилником о стандардима и поступку за акредитацију високошколских установа и студијских програма одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ високошколске установе
УНИВЕРЗИТЕТ У БЕОГРАДУ-ФАКУЛТЕТ ЗА СПЕЦИЈАЛНУ ЕДУКАЦИЈУ И РЕХАБИЛИТАЦИЈУ, са седиштем у улици  DOCVARIABLE ConvertString(Adresa,1,5) \* MERGEFORMAT ВИСОКОГ СТЕВАНА 2, у  DOCVARIABLE ConvertString(Sediste,1,5) \* MERGEFORMAT БЕОГРАДУ, ПИБ: DOCVARIABLE PIB \* MERGEFORMAT 101821989, Матични број: 07017766, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

